Крило (ракомет)

Крило – во ракометот е играч чија позиција е на страните, долж аут-линијата. Се разликува лево и десно крило во зависност на која страна игра.

Вообичаено левото крило е десничар, а десното левучар за да може максимално да се отвори при шутирање на голот. Исто така обично крилата се најмалите играчи, но тие се многу брзи (специјалисти за противнапади), експлозивни (шутот од крила и кунг футо изискуваат големо и долго истегнување) и  голема еластичност на движење и на дланката (крилата често изведуваат шутеви „фелш“ и „сув лист“)

При изведување напад, крилата имаат улога што повеќе да се држат до аут-линијата за да ја развлечат одбраната во ширина. Исто така тие се вовлекуваат во противничката одбрана во улога на втор пикер, што може значително да ја дезорганизира противничката одбрана. Кога противничката екипа ќе ја изгуби топката во напад, крилото има улога што побрзо да истрча кон противничкиот гол за да ја прими топката од некој од своите соиграчи и да постигне гол од противнапад.

Познати крила (мажи) 
Леви крила
Стевче Алушевски
Дејан Манасков
Тимур Дибиров
Михаел Гигу
Уве Генсхајмер
Едуар Кокшаров
Гудјон Валур Сигурдсон

Десни крила
Лик Абало
Иван Марковски

Познати крила (жени) 
Леви крила
Сираба Дембеле
Полина Кузнецова

Десни крила
Сара Ристовска
Екатерина Костјукова

Поврзано
Голман (ракомет)
Бек (ракомет)
Пикер (ракомет)
Тренер (ракомет)
Судија (ракомет)

Категорија:Ракомет